  Анжелика Тихонова корреспондент Удмуртиысь йӧскалык лыдӟетъюрт элькунысь лулчеберетъя министерство юрттэм улсын интернет вотэсын «Слово Удмуртии голосами мира: к 100-летию государственности Удмуртской Республики» калыккуспо акция ялӥз. Со сярысь ивортодэтъя «Удмуртия» агентстволэн корреспондентэзлы йӧскалык лыдӟетъюртысь йӧскалык но шаертодон литературая но библиографияя центрысь валтӥсь библиотекать Галина Сергеева вераз. Акция 1-тӥ конывуонысен ужзэ мытоз. Со удмурт литератураез вӧлмытон, классикъёслэсь но туала гожъяськисьёслэсь ужъёссэс интернет вотэсын азинтон, улосвыл авторъёсын тунсыкъяськонэз усьтон понна радъямын. Асьме пуртыын гинэ ум пӧзиське, пӧртэм кылъёсы асьмемыз берыкто, озьы вӧлмиськомы быдэс дуннее шуыса возьматон понна Галина Сергеева, йӧскалык но шаертодонъя литературая но библиографияя центрысь валтӥсь библиотекарьБиблиотекаын ужасьёс мерлыко вотэсъёсысь бамъёсазы но нимлыко сайтазы авторъёслэсь ужъёссэс поттозы, нош акцие пыриськыны мылкыд карисьёс, асьсэлы кельшисьсэ бырйыса, сое видеокамера азьын лыдӟыны быгатозы. Озьы ик мукет кельшись произведениосты но бырйыны яра. Вераны кулэ, авторъёс пӧртэм кылъёсын пото, но ваньмыз библиотекае уг но вуы. Кин ке автор палэнын поттэм произведениоссэ уг ке вайы ми доры библиотекае, ми ведь ум шедьтэ сое Галина Сергеева, йӧскалык но шаертодонъя литературая но библиографияя центрысь валтӥсь библиотекарьВидео mp4 форматэн гожтэмын но быдӟалаезъя 2 минутозь луыны кулэ. Ужъёсты туэ 1-тӥ коньывуонысен 2020-тӥ арын 31-тӥ толшорозь filolog@unatlib.ru электрон почтае кутозы. Соосты йӧскалык лыдӟетъюртлэн мерлыко вотэсъёсысь бамъёсаз поттозы. Нош азьланяз нимаз баме огазеялозы.  Тегъёс: Мерлык Лулчеберет Ижкар Литература Удмуртия Йӧскалыклыдӟетъюрт  